‫בערך בארבע לפנות בוקר התקשרו אליי.‬
‫קרתה תאונת שיט,‬
‫ורוב הילדים היו‬ ‫בבית החולים ביופורט ממוריאל,‬
‫אבל לא מצאו את מלורי.‬
‫היה טלפון, וזו הייתה אימא של מלורי, צורחת.‬
‫השיחה שקיבלתי באותו בוקר הייתה...‬
‫זו הייתה שיחה שאני לא מאחל לאף הורה.‬
‫פשוט אמרתי לעצמי...‬
‫שזה לא קורה.‬
‫שזה לא אמיתי. זה לא קורה.‬
‫רק התמקדתי בהגעה לשם. לביופורט.‬
‫לא חשבתי בהיגיון.‬
‫עדיין לא היה לנו מושג לאן לנסוע.‬
‫פשוט היינו בדרך לביופורט.‬
‫לא רציתי לנסוע‬ ‫לבית החולים כי ידעתי שמלורי לא שם.‬
‫עצרנו וחשבנו, לאן אנחנו אמורים לנסוע?‬
‫בסוף גילינו שהתאונה קרתה בארצ'רס קריק.‬
‫כשהגענו לשם היו המון שוטרים.‬
‫אנתוני סירב ללכת לבית החולים.‬
‫הם ידעו שיש איזו בעיה בכתף שלו,‬
‫אבל הוא לא היה מוכן לעזוב את האזור‬
‫כי הוא לא רצה ללכת בלי מלורי, ככה אמר.‬
‫כשהתפללתי אמרתי, "אלוהים, אני מטיל בך ספק‬
‫ואני שואל, למה זו הייתה חייבת להיות‬ ‫דווקא הילדה הקטנה שלי?"‬
‫מה אומרים למישהו שניגש אליך,‬
‫והינה הבן שלך,‬
‫והבת שלהם נעדרת, פשוט נעדרת?‬
‫הוא לגמרי מרוסק, והוא מרגיש אשם.‬
‫היינו בדיוק באותו מקום.‬
‫איך אני עליתי והיא לא?‬
‫- רצח כפול: שערורייה בדרום קרוליינה -‬
‫הם הביאו את צוות הצוללנים,‬
‫והם ניסו לצלול כדי למצוא אותה,‬
‫אבל הזרם היה חזק מאוד.‬
‫הזרם כנראה סחף אותה הלאה מכאן.‬
‫אתה צריך להזעיק מסוק?‬
‫יש יותר מדי ערפל.‬
‫פשוט המשכתי לשבת ולחכות.‬
‫מיילי התקשרה אלינו. הנסיעה הייתה זוועתית.‬
‫בכלל לא יודעים מה לומר או לחשוב.‬
‫רק יכולנו להתפלל.‬
‫רק יכולנו להתפלל, וזה מה שעשינו.‬
‫היינו רק אני, פול וקונור‬ ‫בבית החולים באותו זמן.‬
‫וקונור בקושי יכול היה לדבר‬ ‫כי הלסת שלו הייתה נפוחה‬
‫והיה לו חתך ענק.‬
‫והתחלתי להילחץ בגלל מלורי,‬
‫שאלתי כל מי שאפשר אם יש עדכונים.‬
‫האם ידוע משהו? האם מצאו אותה?‬
‫ניסיתי לקוות כמה שיכולתי.‬
‫בבית החולים ממש התחלתי להבין מה קרה.‬
‫המון אחיות שבאות והולכות,‬ ‫שואלות כל מיני שאלות,‬
‫וכל מה שיכולתי לחשוב עליו‬
‫הוא אם מישהו מצא כבר את מלורי.‬
‫ורק רציתי את אימא שלי שם.‬
‫כשהגעתי, הם הובילו אותי בזריזות לחדר‬
‫והם עמדו לתפור את האצבעות שלה‬ ‫כי העור נמשך לאחור.‬
‫אחד מהאחים עמד שם‬
‫והחליף לה את האינפוזיה ואמר,‬
‫"אני לא אמור לומר לך את זה,‬ ‫אבל פול נבזי כשהוא שיכור,‬
‫ואת צריכה לעזוב אותו כמה שיותר מהר."‬
‫ואז כשלקחו אותו לרנטגן,‬
‫אחת מהאחיות האחרות באה אליי ואמרה,‬
‫"כאחות לאחות, כאם לאם,‬ ‫את צריכה להרחיק אותה ממנו."‬
‫עשר דקות אחרי שהגעתי לביה"ח,‬
‫חקר אותי השוטר פריצ'ר.‬
‫הוא אמר, "אני צריך את העדות שלך".‬
‫אז התחלתי להבין,‬
‫זו חקירה עכשיו.‬
‫לא עבר הרבה זמן עד שאלק מורדוק,‬ ‫עם סבא של פול, רנדולף,‬
‫הגיעו גם כן.‬
‫האנשים האלה‬ ‫שיש להם מוניטין גדול במחוז המפטון,‬
‫אני אכן חושבת‬ ‫שהם ישקרו וירמו ויטייחו כל דבר.‬
‫פול היה שיכור בצורה נוראית.‬
‫הגענו מעבר לפינה ושמעתי את מר רנדולף ואלק.‬
‫אני זוכרת שרנדולף מורדוק אמר,‬ ‫"לא, אתה לא יכול לחקור אותו עכשיו".‬
‫"הוא שיכור כלוט."‬
‫קונור התקשר ואמר,‬
‫"אבא, קרתה לנו תאונה ומלורי נעדרת."‬
‫הטלפון שלי התחיל לצלצל שוב,‬ ‫וזה היה אלק מורדוק.‬
‫והוא התחיל לומר‬ ‫לכריסטין ולי שקונור השיט את הסירה.‬
‫שהוא חושש לא מטרגדיה אחת, אלא שתיים.‬
‫והוא גם המשיך ואמר לנו לא לחשוש,‬
‫שהוא יכול להגן על קונור,‬ ‫"אל תדאגו, נטפל בקונור".‬
‫אני זוכר‬ ‫שהוציאו אותי מהחדר כדי לעשות סי-טי ללסת,‬
‫ואלק לחש לי באוזן,‬
‫"פשוט אל תדבר, אשמור עליך. אל תגיד כלום."‬
‫הוא פחות או יותר רמז שאני השטתי את הסירה.‬
‫כשהגענו לבית החולים, ניסיתי להגיע לבן שלי,‬
‫והוא עצר אותנו באמצע הדרך.‬
‫רנדולף ואלק היו שם ודיברו עם שוטרים.‬
‫אז הם נכנסו לחדר של קונור והוא אמר,‬
‫"נקבו בשמך בתור מי שהשיט את הסירה."‬
‫כשניתחו לי את היד,‬
‫רנדולף פשוט נכנס ובהה בי.‬
‫שמענו עוד נקישה.‬
‫אלק מורדוק נקש על דלת הזכוכית ואמר,‬
‫"אני צריך להיכנס. אני מייצג אותה."‬
‫עוד לפני שהגעתי, אלק הסתובב ואמר‬
‫שהוא מייצג אותה והאפוטרופוס שלה בפועל.‬
‫הסתכלתי על האחות הראשית ואמרתי,‬
‫"בבקשה אל תתני לו להיכנס לחדר שלי."‬
‫מר רנדולף בא לדבר איתי, ואמרתי,‬
‫"יש איזה עדכון לגבי החיפושים אחרי מלורי?"‬
‫"כבר מצאו משהו?"‬
‫והוא אמר, "על מי את מדברת?"‬
‫ואמרתי, "מלורי ביץ', מר רנדולף, מלורי".‬
‫והוא אמר, "אה,‬ ‫אני די בטוח שאנחנו יודעים איך זה ייגמר".‬
‫ופשוט לא האמנתי שאמר את זה.‬
‫מלורי ביץ' בת ה-19 נעדרת‬
‫מאז שהסירה שבה היא וחמשת חבריה שטו‬
‫התנגשה בעמוד בארצ'רס קריק‬ ‫ב-02:00 בבוקר יום ראשון.‬
‫צוותי הצלה ממחוז ביופורט ופריס איילנד‬
‫סורקים את הנהר במקום האירוע וסביבתו.‬
‫הדלקתי את המחשב,‬
‫והדבר הראשון שראיתי היה,‬
‫אלוהים, בחורה ממחוז המפטון נעדרת.‬
‫ואז כשהבנו שבן למשפחת מורדוק מעורב,‬
‫אמרנו, "אוי ואבוי".‬
‫- המפטון -‬
‫שמעתי על זה למחרת בבוקר בכנסיה.‬
‫מלורי הייתה תלמידה שלי.‬
‫הסיפור התפרסם מהר מאוד.‬
‫עלתה מתיחות לגבי זה‬ ‫שפול היה מאחורי ההגה והיה שיכור מאוד.‬
‫רוב האנשים שמעו‬ ‫שאולי לא ברור מי היה מאחורי הגה הסירה.‬
‫אחרי שיצאתי מבית החולים נסעתי לגשר.‬
‫היו שם צוותי חיפוש.‬
‫הלב שלי עצר בכל פעם שהצוללנים עלו,‬
‫ואז היה נשבר כשאמרו שלא מצאו כלום‬
‫ושצריך לעבור למיקום אחר.‬
‫פגשתי את אנתוני וההורים שלו,‬
‫אבל הוא עדיין סירב לעזוב את הגדה.‬
‫התחיל להיות לי קשה יותר לעזוב.‬
‫הוא נשאר שם כל היום.‬
‫הוא לא רצה לעזוב. הוא רצה להיות שם.‬
‫כל יום אנתוני הגיע לגדה.‬
‫הוא דיבר איתה והתפלל ו...‬
‫באותו יום שמעתי אותו‬ ‫אומר לאחד מהחברים שלו,‬
‫"אני לא יודע מה יקרה,‬
‫אבל אם היא תעלה מהמים ברגע זה,‬
‫אתחתן איתה עוד היום."‬
‫"אקח אותה ואתחתן איתה ברגע זה."‬
‫הגענו לגשר ואני זוכרת שראיתי את ההורים שלה‬
‫והכול היכה בי שוב.‬
‫זה נראה עוד יותר אמיתי‬
‫כשצריך להתעמת עם זה.‬
‫מיילי היא החברה הכי טובה שלה מהגן,‬
‫וכל מה שיכולתי לעשות זה לחבק אותה ולבכות.‬
‫לעולם לא אשכח‬ ‫את מיילי ממררת בבכי על מלורי.‬
‫את גדלה עם מישהי‬ ‫ויש לך קשר כמו בין מיילי ומלורי,‬
‫זה נשמע כאילו‬ ‫שהיא מתחננת בפני אלוהים שיעזור לה.‬
‫היה שוטר‬
‫שחסם את הגישה לסירה ולצוות הצוללנים.‬
‫אבל שאלתי, אמרתי,‬
‫"אני רק רוצה לרדת לשם ולהסתכל,‬ ‫לראות את המקום."‬
‫רק רציתי לראות את הסירה.‬ ‫רציתי לראות איפה זה קרה.‬
‫- זהירות -‬
‫והוא אמר לי שאי אפשר,‬
‫שקיבל פקודות ברורות לא לתת לאף אחד לעבור.‬
‫וזמן קצר אחרי זה‬
‫ראיתי את מר רנדולף מורדוק ומגי מורדוק,‬ ‫יחד,‬
‫יורדים למקום האירוע.‬
‫איך להם הרשו לרדת לשם?‬
‫כלומר, החיפוש הוא אחר הבת שלי.‬
‫אז התחלתי להבין שמשפחת מורדוק,‬
‫יותר עניין אותם לטייח‬
‫מאשר הניסיון למצוא את מלורי.‬
‫זה לא מפתיע. זה לא מפתיע בכלל.‬
‫אנתוני רצה להיות קרוב למקום שבו נפלה למים,‬
‫ולא נתנו גם לו.‬
‫אחיו של אלק,‬ ‫ג'ון מרווין, גרר משם את הסירה.‬
‫לא ידענו את זה אז, אבל...‬
‫אסור היה לו. זו הייתה זירת פשע.‬
‫שלושה ימי חיפושים,‬ ‫עדיין אין סימן לנערה שנפלה מהסיפון.‬
‫המחלקה למשאבי טבע‬ ‫עדיין מפעילה תשע עד תריסר סירות סיור,‬
‫צוותי צוללנים ואפילו מסוקים.‬
‫ציר זמן הוא קצת יותר קריטי‬
‫בכל הקשור לחילוץ וכל היתר.‬
‫אם מישהו נופל למים בעונה הזו,‬
‫עדיף למצוא אותו מהר יותר מאשר אולי...‬
‫שוטרי מחוז ביופורט‬ ‫הסיקו שאחד מבין שני נערים היה מאחורי ההגה.‬
‫פול מורדוק או קונור קוק.‬
‫המטרה הסופית של אלק‬ ‫הייתה להפליל את הבן שלי במקום את שלו.‬
‫זה היה הלם. קשה לעכל את זה.‬
‫גדלנו עם משפחת מורדוק.‬
‫אני וג'ון מרווין היינו חברים טובים.‬
‫מרטי ואלק היו חברים טובים.‬
‫היינו בקבוצות ספורט יחד.‬
‫אחרי שסיימנו תיכון,‬ ‫אלק המשיך לדרכו. אני לשלי.‬
‫התרחקנו.‬
‫שלושה לילות אחרי התאונה קיבלתי טלפון מאלק.‬
‫והוא אמר, "מרטי, אנחנו צריכים לדבר".‬
‫כשהגעתי היה חשוך, לא היו עוד רכבים בחניון.‬
‫יצאתי מהרכב שלי, הוא יצא משלו,‬
‫והוא הוציא את הטלפון שלו מהכיס והתחיל‬
‫לנתק את הטלפון‬ ‫ושם אותו בטנדר שלו ואומר לי,‬
‫"אני רוצה שתדע שאני לא מקליט אותך."‬
‫כשנכנסנו, הוא אמר, "תבחר חדר, מרטי".‬
‫אמרתי, "מה זאת אומרת?"‬
‫הוא אמר, "אני רוצה לוודא‬ ‫שלא תרגיש שעושים לך תרגיל".‬
‫"לא תרגיש שמקליטים או מצלמים אותך."‬
‫אבל אמרתי לעצמי באותו רגע,‬
‫"כן, עושים לי תרגיל בענק."‬
‫הוא יושב ואומר,‬
‫"אני צריך לדעת מה העמדה שלכם."‬
‫"אני לא מצליח להתאבל על המוות של מלורי‬
‫מרוב שאני דואג לגבי מה שיקרה לבן שלי.‬
‫אמרתי, "אני לא מצליח לחשוב‬ ‫על דבר מלבד המוות של הילדה הזו."‬
‫הוא רצה לוודא ש...‬
‫נשמור על פה סגור, כעיקרון, באותו לילה.‬
‫תמיד שמעתי שמשפחת מורדוק‬ ‫מסוגלת להעלים דברים.‬
‫קונור בא אליי ושאל אותי בדמעות.‬
‫הוא שאל, "אבא, הם ינסו להרוג אותי?"‬
‫- חמישה ימים אחרי התאונה -‬
‫מלורי ביץ' בת ה-19‬ ‫לא נראתה מאז ראשון בבוקר.‬
‫לדברי גורמים רשמיים, אפילו אחרי‬ ‫חמישה ימים, הם עדיין רואים בזה מבצע הצלה.‬
‫היה לי פחד שרץ ברקע המחשבות שלי כל הזמן ש...‬
‫שיש משהו...‬
‫שמשהו לא בסדר.‬
‫הרבה פעמים חשבתי,‬
‫"למה הם לא עושים דבר כזה או אחר?"‬
‫עדיין לא קלטתי... ניסו לאתר את השעון שלה?‬
‫היה לה אפל ווטש.‬
‫מישהו היה צריך לעשות את זה כבר מזמן, ו...‬
‫בבוקר התאונה.‬ ‫-היו צריכים לעשות את זה מיד.‬
‫משפחת מורדוק לא רצתה שתימצא,‬
‫כי אם לא הייתה נמצאת, לא היה פשע.‬
‫הסתכלתי על המסוק והתפללתי, ו...‬
‫שמעתי מישהו נכנס למושב האחורי.‬
‫אז הסתובבתי, וזו הייתה מגי.‬
‫ואז אמרה לי,‬
‫"בברלי, מה אם לעולם לא ימצאו אותה?"‬
‫וזה גרם למוח שלי לרוץ‬ ‫לכל מיני כיוונים משוגעים,‬
‫אם לא ימצאו לעולם את הילדה הזו,‬
‫המחשבה שתנקר בי היא, "מה הם עשו?"‬
‫- שבעה ימים אחרי התאונה -‬
‫בדיוק יצאנו מהכנסייה‬ ‫עם אבא שלה וכל המשפחה שלה,‬
‫ויצאנו אל הגשר ו...‬
‫אני זוכרת שמישהו עבר עם הטנדר שלו,‬
‫והוא אמר, "מצאו אותה".‬
‫הלב שלי צנח.‬
‫אנשים אחרים התחילו לחזור הביתה,‬
‫ואני השתגעתי, "לא יכול להיות".‬
‫911, מה מקרה החירום?‬
‫מדבר קני קמפבל.‬
‫אנחנו בצוות החיפוש וההצלה.‬
‫נראה לנו שמצאנו אותה.‬
‫העולם שלי התרסק.‬
‫זו פשוט הייתה תחושה של אכזבה שוברת לב,‬
‫ונכנסתי למכונית שלי ונסעתי הביתה,‬
‫ובכיתי בזרועות אבא שלי.‬
‫סליחה.‬
‫שמחתי שמצאו אותה.‬
‫שבר את ליבי שהיא מתה.‬
‫אבל האיתור שלה אפשר למשפחה לסגור מעגל.‬
‫כבר התחלתי להכריח את עצמי להבין שהם כנראה...‬
‫שהיא כנראה מתה.‬
‫הוא אפילו לא היה מסוגל ללכת לחדר שלו,‬ ‫אז ישנתי איתו בסלון הזה.‬
‫והוא היה מתעורר בצרחות, או חשב שהוא במים.‬
‫הוא היה נותן הכול כדי להגן עליה.‬
‫- חברות טובות -‬
‫למה זו דווקא מי שהייתי הכי קרובה אליה?‬
‫זו שעשיתי איתה הכול?‬
‫האדם הכי תמים בעולם.‬
‫אני חושבת שהיא הייתה‬ ‫טובה מדי בשביל העולם הזה.‬
‫פשוט...‬
‫פשוט קלטתי שהיא איננה.‬
‫בלוויה שלה, היה תור סביב החניון.‬
‫אנשים חיכו להיכנס.‬
‫שטף האהבה מאנשים שמעולם לא פגשתי...‬
‫זה היה מדהים‬ ‫שלכל כך הרבה אנשים היה אכפת ממנה.‬
‫הנשמה שלה הלכה לשהות לצידו של אלוהים.‬
‫ואני יודע שנתאחד שוב עם הבת שלנו יום אחד.‬
‫"יום הולדת שמח לדובונת המתוקה‬
‫"יום הולדת שמח לך"‬
‫אבל אנחנו רוצים לראות צדק בבית המשפט.‬
‫כי אף אחד מאיתנו לא מעל החוק.‬
‫אני רוצה לוודא שזה לא יטויח.‬
‫ושהצדק ייעשה.‬
‫כל החיים שלי,‬ ‫כשגדלתי במחוז המפטון בסביבת משפחת מורדוק,‬
‫הם חשבו שהם מעל החוק.‬
‫אז חבר שלי הפנה אותנו אל מארק טינסלי.‬
‫רנה הייתה סבורה שמשפחת מורדוק‬
‫ילעסו אתם וירקו אותם.‬
‫זה מה שגרם לה להתקשר אליי.‬
‫הייתה חקירה פעילה.‬
‫אף אחד לא שיתף מידע עם המשפחה.‬
‫רק ידעתי שנערה נהרגה.‬
‫שנגרמו מספר פציעות וזה היה נורא.‬
‫הבת שלי הייתה בערך באותו גיל.‬
‫אני זוכר כמה ריחמתי על המשפחה.‬
‫חייתי במחוז הסמוך להמפטון‬
‫במשך 21 השנים האחרונות.‬
‫כולם מכירים את כולם,‬
‫והכרתי את אלק ואנשים במשרד עורכי הדין הזה‬ ‫יותר מ-20 שנים.‬
‫אתם מתעסקים עם הטובים ביותר.‬
‫וצריך לפעול בזהירות ולהיות מוכן כל הזמן.‬
‫אחד מהדברים שעשיתי היה לחקור את זה‬
‫כדי להבין מה באמת קרה.‬
‫כדי להוכיח‬ ‫מעל לכל ספק שפול היה מאחורי ההגה.‬
‫23 בפברואר היה ערב הדייטים.‬
‫פול ומורגן, אנתוני, מלורי,‬
‫קונור קוק ומיילי אלטמן.‬
‫פול הלך לחנות הנוחות "פרקר'ס",‬
‫שם רכש אלכוהול בשווי של כ-50 דולר.‬
‫פול, שהיה בגובה 1.7 מטרים ושקל 67 קילו,‬
‫השתמש ברישיון הנהיגה של באסטר‬ ‫כי הוא היה קטין.‬
‫הקופאית סרקה את הרישיון. הוא היה תקין.‬
‫אז הוא רכש את האלכוהול.‬
‫פול ידע שיהיו‬ ‫נקודות ביקורת משטרתיות באותו לילה.‬
‫לכן הוא רצה לשוט בסירה.‬
‫הם הגיעו לבית על הנהר,‬ ‫הם השיקו את הסירה והתחילו לשתות.‬
‫פול שתה במשפך שש בירות.‬
‫הם עלו לסירה‬ ‫ויצאו לכיוון מסיבת צליית צדפות.‬
‫הם יצאו ונכנסו.‬
‫אחרי שעזבו את מסיבת הצלייה,‬ ‫אנחנו רואים את תיעוד השיחות של פול.‬
‫פול מתקשר,‬
‫קודם כל לאבא שלו, שנראה שלא ענה.‬
‫אז התקשר לאימא שלו.‬
‫ופול ומגי מנהלים שיחה של כחמש דקות.‬
‫רמת האלכוהול בדם של פול‬ ‫גבוהה פי שלושה מהמותר בחוק.‬
‫אנחנו יודעים כי בית החולים עשה בדיקת דם,‬
‫כי התנהג בצורה חסרת שליטה.‬
‫הוא שיכור. אין שאלה לגבי זה.‬
‫הסרטון, הילדים הולכים לסירה.‬
‫זו הפעם האחרונה‬ ‫שבה רואים את מלורי ביץ' בחיים.‬
‫היא מחייכת, היא שמחה, היא בשיא חייה...‬
‫שעומדים להסתיים בעוד כשעה.‬
‫פול לא נתן לאף אחד אחר את ההגה.‬
‫הוא יורק על מורגן,‬ ‫קורא לה זונה מזדיינת וסוטר לה.‬
‫חוזר להגה ופותח מצערת עד הסוף.‬
‫הסירה התנגשה בגשר‬ ‫ועלתה על הסלעים שבבסיס הגשר.‬
‫אחרי התאונה,‬
‫כ-20 אנשי אכיפת חוק‬
‫היו בזירה,‬
‫ואיש מהם לא חשב‬ ‫להעמיד את פול מורדוק מול הניידת שלהם‬
‫כדי לחקור אותו על מה שקרה.‬
‫פול השיט את הסירה.‬
‫פול השיט אותה?‬
‫כן.‬
‫ידוע מי השיט את הסירה?‬
‫כן, הוא אמר‬ ‫שהבחור בלי בגדים השיט את הסירה.‬
‫אני לא אומר שהיה פה כשל,‬
‫כי לא יכול להתרחש כשל בקנה מידה כזה.‬
‫מה שלא מבינים באותו רגע‬
‫זה את הקשרים‬ ‫של האנשים האלה למשפחת מורדוק ולאלק.‬
‫מייקל ברוק מונה‬ ‫בתור החוקר המוביל ב-24 השעות הראשונות‬
‫על ידי מחלקת משאבי הטבע,‬
‫והיה לו קשר קרוב למשפחת מורדוק.‬
‫אנתוני קוק אמר למייקל ברוק‬ ‫"פול מורדוק הרג את החברה שלי",‬
‫אבל ההקלטה הקולית לא בראיות.‬
‫- האם אתה יודע איפה ההקלטה? -‬
‫- היא לא אצלי ואני לא יודע -‬
‫יש עוד שוטר, מייקל פול תומאס.‬
‫מייקל פול תומאס‬ ‫הוא סוכן ידוע מאוד במחלקת משאבי הטבע.‬
‫והוא הוציא את פול מהרבה צרות.‬
‫הוא היה השפוט של אלק מורדוק.‬
‫מייקל פול תומאס תואר בתור‬ ‫החבר הכי טוב של ג'ון מרווין מורדוק.‬
‫ג'ון מרווין מורדוק הוא אחיו של אלק.‬
‫יש לי רשומות טלפון.‬
‫ובליל תאונת הסירה ובימים שלאחר מכן,‬
‫ג'ון מרווין מורדוק התקשר‬ ‫מספר רב של פעמים למייקל פול תומאס.‬
‫לפי מסמכי מחלקת משאבי הטבע‬
‫ג'ון מרווין מורדוק‬ ‫התקשר גם לאוסטין פריצ'ר.‬
‫הוא השוטר שהיה בבית החולים‬ ‫וניסה לגבות עדות מהילדים.‬
‫מצוין שג'ון מרווין‬ ‫בסופו של דבר הגיע עם הנגרר לסירה‬
‫האם עזר לו לקחת את הסירה או לא?‬ ‫אני לא יודע.‬
‫אבל יש תיעוד ורישום‬ ‫שהיה שם, בזירה, באותו יום.‬
‫כשרנדולף מורדוק‬ ‫ואלק מורדוק הגיעו לבית החולים,‬
‫עובדי בית החולים תיארו מאמץ ממשי מצד אלק‬
‫לעוות את מה שקרה.‬
‫אלק לא הוטרד מההיעדרות של מלורי.‬
‫הוא רק רצה ליצור בלבול,‬
‫לוודא שאף אחד לא ידבר,‬
‫שכולם יסתמו, ואם הם יסתמו,‬
‫לא יוכלו לקבוע מי השיט את הסירה.‬
‫אנחנו רואים שוב ושוב,‬
‫המון שיחות מחוקרים למשפחת מורדוק.‬
‫אף לא שיחה אחת לפיליפ ורנה ביץ'.‬
‫שאלתי על המשפחה של מלורי.‬
‫יש לי מספרי טלפון,‬ ‫אבל אני לא רוצה לעשות את השיחה הזו,‬
‫ואני לא יודעת...‬
‫עד שנדע משהו על בטוח,‬
‫כנראה לא כדאי להתקשר.‬
‫אנחנו לא רוצים ליצור פניקה,‬ ‫שיגיעו ויעשו בעיות.‬
‫אימא של רנה‬ ‫שמעה על תאונת הסירה והתקשרה לרנה,‬
‫אבל עדיין אף אחד לא אמר לה...‬
‫מחלקת משאבי הטבע מעולם לא התקשרו.‬
‫אפילו שוטר לא התקשר אליה.‬
‫אף גורם אכיפת חוק, אף אחד לא התקשר אלינו.‬
‫העובדה שאף שוטר או משהו כזה לא התקשר‬
‫כדי לדווח שהבת שלך נעדרת.‬
‫זה היה יכול לשנות משהו.‬
‫אולי לא, אבל אולי זה היה משנה משהו.‬
‫אחד מהדברים שעשינו‬ ‫היה לשכור מהנדס ביומכניקה.‬
‫אנשים בטח יודעים מהן בובות ניסויי תאונות.‬
‫מהנדס ביומכניקה הוא מומחה‬
‫לתנועות הגוף ולפיזיקה.‬
‫הוא יכול לקחת את מיקומי האנשים בסירה‬
‫ואת הפגיעות שספגו‬
‫ולהבין איפה היו‬
‫על סמך הנזק לסירה והפציעות שלהם.‬
‫מלורי ואנתוני היו בירכתי הסירה.‬
‫כשהתנגשה בגשר, החרטום ירד,‬
‫הירכתיים עלו,‬
‫וזה העיף את אנתוני ומלורי החוצה.‬
‫מלורי ספגה מכה קהה בראש.‬
‫אחרי זה, טבעה.‬
‫מיילי ומורגן ישבו על צידנית בחרטום הסירה.‬
‫מורגן נזרקה קדימה.‬
‫היד שלה נמחצה בין הגשר והסירה.‬
‫מיילי לימינה.‬
‫הרגליים שלה היו מורמות.‬
‫היא לא ספגה הרבה מהמכה.‬
‫קונור הוטח על לוח השעונים.‬
‫הוא ספג חתכים בלסת ושבר.‬
‫יש מחזיקי מוטות בצידי הלוח.‬
‫הם נשברו במקום שבו קונור הוטח בהם.‬
‫מגן הרוח סדוק. הוא לא היה סדוק לפני כן.‬
‫והמוט שקונור החזיק גם כן התעקם.‬
‫לא ייתכן שקונור השיט את הסירה‬
‫כי לא היה יכול לשבור‬ ‫את שלושת מחזיקי המוטות.‬
‫הוא לא היה יכול לשבור את הלסת‬
‫ולהגיע לצד ימין של הסירה.‬
‫העדות בתיק היא‬
‫שזו עובדה מוגמרת‬
‫שקונור קוק לא השיט את הסירה.‬
‫מלורי ביץ' נהרגה כמעט לפני חודשיים‬
‫כשהסירה שבה שטה‬ ‫התנגשה בגשר ליד פריס איילנד.‬
‫הלילה, לראשונה, מוגש כתב אישום נגד מישהו.‬
‫- שלושה אישומים נגד פול מורדוק בן העשרים,‬
‫שייט בגילופין וגרימת מוות,‬
‫ושני אישומים‬ ‫של שייט בגילופין וגרימת נזק גופני חמור.‬
‫טביעה ומכה קהה בראש אחרי התאונה.‬
‫על כך מצביעה הנתיחה‬ ‫כסיבת המוות של מלורי ביץ'.‬
‫גופתה מצאה על ידי מחפשים מתנדבים‬
‫באזור ברוד קריק מרינה כעבור שבוע.‬
‫כבר עכשיו,‬ ‫משרד פרקליטי בית המשפט האזורי ה-14,‬
‫שני שופטים במחוז ביופורט‬ ‫ומשרד השריף של מחוז ביופורט‬
‫פסלו את עצמם מטיפול בתיק‬ ‫עקב קשריהם למשפחת מורדוק.‬
‫הדובר, רוברט קיטל, אמר לי‬
‫שמורדוק לא מקבל יחס מיוחד בגלל המשפחה שלו.‬
‫הוויכוח מבחינת רבים‬ ‫סובב סביב השאלה מדוע פול מורדוק לא נעצר.‬
‫ייתכן שלא נשמע מפול מורדוק‬
‫או נראה אותו‬ ‫עד השימוע שייערך לו בשבועות הקרובים.‬
‫כעת, מורדוק בן ה-20‬ ‫עשוי להישלח ליותר מ-25 שנים בכלא.‬
‫כמובן, נעדכן אתכם.‬
‫ידעתי שהאמת תצא לאור.‬
‫הרגשתי שעול גדול הוסר ממני.‬
‫היה מפתיע מאוד לראות שם גדול כל כך נופל,‬
‫אבל אתה תמיד חושב על זה ברקע.‬
‫האם הוא באמת יואשם‬
‫והוא ייפול, כמו שצריך,‬
‫או האם יעוותו את זה?‬
‫- מקליד... -‬
‫פול פנה אליי.‬
‫- הלו? -‬
‫הוא ניסה לעוות את זה‬
‫בצורה שתגרום לי לחזור אליו, אבל...‬
‫אמרתי לו להפסיק לכתוב לי.‬
‫שייתן לי להחלים כאדם,‬ ‫שייתן לי להתמודד עם המוות של מלורי.‬
‫שייתן לי לנסות לעכל את העובדה שעשה את זה.‬
‫יש מצב שפול ילך לכלא.‬
‫היו לי רגשות מעורבים.‬
‫חששתי מזה, אבל גם כעסתי עליו.‬
‫כשיש לך מישהי שאתה אוהב...‬
‫ואז היא מתה, לפני שאתה בכלל יכול...‬
‫אפילו לומר שלום.‬
‫נזכרתי בכל ההחלטות המטומטמות שקיבל,‬
‫וכמה מגוחכת הייתה ההתנהגות שלו.‬
‫כמה היה קשה להסתדר איתו.‬
‫אולי אתה באמת צריך ללכת לכלא.‬
‫מתי כבר תלמד?‬
‫- בית המשפט של מחוז המפטון -‬
‫- שלושה חודשים אחרי התאונה -‬
‫דייל שאנון, זה היום הראשון‬
‫שבו אנחנו רואים את מורדוק בבית משפט.‬
‫הוגשו נגדו מספר אישומים חמורים.‬
‫היו בערך שישה עיתונאים שם.‬
‫אלק ומגי נכנסו.‬
‫אלק אמר, "היי, מייקל, מה שלומך?"‬
‫הוא בבית משפט לפני שימוע לבן שלו‬
‫על אישומים פליליים,‬ ‫וזה כאילו שאנחנו במחנה הציד של אבא שלו‬
‫עומדים לשתות או לטגן דגים או משהו.‬
‫יחס מיוחד‬ ‫ניתן לאורך כל התהליך בגלל מי שהם.‬
‫כשהלך לבית המשפט באותו יום,‬
‫הוא הצטלם לתמונת המעצר בחולצת פולו רגילה.‬
‫אם אני הייתי מאחורי הגה הסירה באותו לילה,‬
‫או מישהו שהוא לא פול,‬
‫היינו מבלים את אותו לילה בכלא, בוודאות.‬
‫וכנראה עדיין היינו שם.‬
‫ההנחה היא שהוא חף מפשע. הוא טוען לחפותו.‬
‫עורך דינו של מורדוק טען בשמו לחפות‬
‫בשלושה אישומים, וויתר על השמעת האישומים,‬
‫כך שהפרטים יישארו סודיים עד המשפט.‬
‫אקבע ערבות עצמית ואישית‬
‫בסך 50,000 דולר.‬
‫פעלנו באופן רגיל לגמרי.‬
‫זה מנוהל בצורה רגילה.‬
‫יש תגובה לסיבת הטענה לחפות?‬
‫כי הוא חף מפשע.‬
‫הוא לא נעצר,‬
‫הוא לא נאזק, לא לבש סרבל כתום.‬
‫כאילו ששום דבר לא קרה.‬
‫פול מורדוק הואשם בפלילים,‬
‫כולל שייט בגילופין וגרימת מוות.‬
‫ההורים של ביץ' יצאו ואמרו שאין להם תגובה.‬
‫מועד משפטו בתיק הפלילי טרם נקבע.‬
‫- סיפור מזעזע!‬ ‫#מלורי ביץ' לא תזכה לצדק שמגיע לה -‬
‫- #שיטת הפרוטקציות של הדרום ממשיכה... -‬
‫- בלי אזיקים -‬
‫- בלי מדי אסיר -‬
‫- בלי מעצר -‬
‫- 2021, שנתיים אחרי התאונה -‬
‫אחרי השימוע של פול בבית המשפט,‬
‫הוא עבר לצריף העץ של המשפחה במוזל.‬
‫חלפו שנתיים מאז תאונת השייט,‬
‫ואפשר היה לראות סטוריז בסנפצ'ט‬ ‫של אנשים שעדיין שותים עם פול.‬
‫הוא חי כרגיל, כמו לפני התאונה.‬
‫זה הכעיס אותי וניתקתי איתם קשר‬
‫כי אני לא חושבת‬ ‫שכיבדו את מלורי כמו שהיו צריכים.‬
‫אחרי תאונת השייט,‬
‫עברתי כמה מטפלים,‬
‫ואף אחד מהם לא ממש התאים.‬
‫הרגשתי שהם לא עוזרים לי‬
‫לפרוק הכול מתאונת השייט‬
‫ותסמונת אשמת השורד‬
‫והאובדן של אחת מהחברות‬ ‫הכי טובות בגיל כל כך צעיר,‬
‫ועד הטראומה שלי מהקשר שהיה לי עם פול.‬
‫זה שהסתירה את מה שהסתירה כל כך הרבה שנים...‬
‫זה מכאיב לי בנפש.‬
‫עד יום התאונה,‬
‫לא היה לי מושג‬ ‫לגבי היריקות, המכות, הסטירות‬
‫וההשפלה שלה.‬
‫לא ידעתי את זה.‬
‫ואני יכולה בכנות לומר עכשיו,‬
‫אני עדיין לא יודעת‬ ‫כמה זמן זה נמשך לפני כן.‬
‫מבינים?‬
‫זה בטח נמשך לא מעט זמן,‬
‫כי יום התאונה היה אמור להיות הסוף.‬
‫היא סיימה. נמאס לה.‬ ‫-סיימה.‬
‫זה היה הסוף.‬ ‫-היא תמיד אמרה שמלורי הצילה אותה.‬
‫וזו אחת מהדרכים שבהן הצילה אותה.‬
‫אני ופול, לא ראיתי אותו בכלל‬
‫מאז כמה ימים אחרי התאונה.‬
‫ניסיתי לא להסתכל עליו.‬
‫כי עדיין כעסתי אז, ו...‬
‫בסוף ראיתי שהוא בוהה בי.‬
‫הוא חיכה שאסתכל עליו.‬
‫בסוף הסתכלתי עליו.‬
‫מיד כשיצרנו קשר עין, הוא סינן‬
‫"אני אוהב אותך, ואני מצטער".‬
‫ו...‬
‫אמרתי,‬ ‫"גם אני אוהב אותך, אבל אתה צריך ללכת".‬
‫אני עוקבת אחר חדשות בדרום קרוליינה.‬
‫אני מסקרת את הדרום עבור וול סטריט ג'ורנל.‬
‫אני עושה את זה כבר כמעט 17 שנים.‬
‫אז התחלתי לעקוב מקרוב אחר התיק הזה.‬
‫ותמונת המצב בסוף האביב ותחילת קיץ 2021,‬
‫הייתה די עגומה עבור משפחת מורדוק.‬
‫פול הואשם פלילית במותה של מלורי ביץ',‬
‫והתיק הזה התנהל במערכת.‬
‫ולמרות זאת‬ ‫ההתנהגות של פול וההיתקלויות עם החוק‬
‫נמשכו למרות ההשגחה עליו.‬
‫מה שלומך?‬ ‫-כן.‬
‫נסעת במהירות 125 קמ"ש.‬
‫מאה עשרים וחמישה?‬ ‫-כן.‬
‫הבנתי שאני במהירות מופרזת כשראיתי אותך.‬ ‫-טוב.‬
‫באסטר מורדוק סולק‬
‫מאוניברסיטת דרום קרוליינה בגלל העתקה.‬
‫ובנוסף לזה‬
‫היה הרבה מתח בנישואים של מגי ואלק.‬
‫מגי מורדוק‬ ‫התחילה להבחין בכך שחשבונות לא שולמו.‬
‫נאמר שוב ושוב ששכרה רואה חשבון משפטי‬
‫כדי שיטפל בחשבונות שלהם.‬
‫השמועה האחרת שהודפסה‬
‫הייתה שהיא גם פנתה לעורך דין לגירושים.‬
‫אז יש סימנים לכך שהמשפחה חוותה הרבה לחץ‬
‫בכמה רמות.‬
‫בזמן שכל זה קרה במשפחה,‬
‫אני לא יודע כי לא הייתי בסביבה,‬ ‫אבל הכרתי אותו הרבה זמן,‬
‫אני מכיר את האופי שלו.‬
‫בשנתיים שבהן פול עבר את כל זה הוא סבל.‬
‫הוא לא סתם הסתובב כאילו שהתחמק מעונש,‬
‫כמו שכולם אומרים עליו.‬
‫הוא...‬
‫הוא פחד.‬
‫- 7 ביוני 2021 -‬
‫911 מחוז המפטון, מה מקרה החירום?‬
‫מדבר אלק מורדוק, במוזל רוד 4147.‬
‫אני צריך משטרה ואמבולנס מיד.‬
‫אוקיי, אמרת מוזל רוד 4147?‬
‫אשתי והבן שלי נורו בצורה קשה.‬
‫אף אחד מהם, הם לא... הם לא זזים.‬
‫ניגשתי אליהם, המצב רע.‬
‫תישאר איתי על הקו, טוב?‬
‫הייתי בעבודה עם רנה.‬
‫שמענו תוך זמן קצר כי שתינו אחיות,‬
‫שם בכלא.‬
‫היא מיד נתקפה בהתקף חרדה.‬
‫היא אמרה, "תבררי מיד מה קרה".‬
‫אימא שלי התקשרה אליי‬
‫ואמרה שפול וגברת מגי נרצחו.‬
‫ולא היו לי מילים.‬
‫הבחור שיצאתי איתו במשך ארבע שנים נרצח.‬
‫גם אימא שלו נרצחה, לצידו.‬
‫אני יודעת שאני כועסת על פול, אבל...‬
‫כאב לי הלב לדעת‬
‫שאדם נרצח בצורה זדונית.‬
‫אימא ובן.‬
‫היה לי קשה מאוד לעכל את זה.‬
‫שמעתי על הרצח הכפול של מגי ופול‬
‫מיד אחרי שזה קרה.‬
‫הירי התרחש בשעה מאוחרת,‬ ‫אז חלפו כמה שעות עד הדיווח,‬
‫והיה ממש מעט מידע.‬
‫קיבלתי הודעות טקסט ממישהו.‬
‫"שמעת מה קרה בלואוקאנטרי?"‬
‫אבל עד למוחרת, יומיים אחרי,‬ ‫זה התחיל להתפשט בחדשות מקומיות ושל המדינה.‬
‫שניים מבני משפחה ידועה בלואוקאנטרי‬ ‫נמצאו הלילה.‬
‫תעלומת רצח מתרחשת‬ ‫מאחורי השערים של מגורי הציד האלה‬
‫כאן במחוז קולטון.‬
‫פול מורדוק בן ה-22 ואימו, מרגרט מורדוק,‬
‫היו קורבנות הירי שהתרחש אמש,‬ ‫במורד כביש הגישה הארוך הזה שמאחוריי...‬
‫נאמר לנו מעט מאוד‬ ‫על ידי החוקרים מטעם המדינה.‬
‫המשטרה לא ערכה מסיבות עיתונאים,‬
‫לא השיבו לשאלות, מלבד מתן הצהרות.‬
‫- אין להסיג גבול -‬
‫המשטרה לא אומרת הרבה,‬
‫אבל מה שידוע לנו הוא‬
‫שיש רוצח חופשי.‬
‫היה המון ערפל מלחמה בשעות שאחרי הרצח.‬
‫אבל מה שידוע לנו הוא‬ ‫מה שאלק מורדוק אמר לחוקרים מטעם המדינה.‬
‫אלק היה בבית. נמנם.‬
‫התעורר, לא ראה את מגי ופול.‬
‫הנכס עצום. לא ידע איפה הם.‬
‫כתב להם,‬ ‫"אני הולך לראות מה שלום אימא ואבא".‬
‫והלך לבקר את אבא שלו,‬
‫שהבריאות שלו‬ ‫הידרדרה במהירות אחרי מחלה ארוכה,‬
‫ואימא שלו, שסובלת מדמנציה.‬
‫לקח לו זמן להגיע לשם, לבקר, לחזור הביתה.‬
‫כשנסע חזרה למוזל ב-22:15, 22:20,‬
‫אז גילה את התוהו ובוהו שהתרחש.‬
‫הירי התרחש ליד מכלאות הכלבים,‬
‫במרחק נסיעה קצר מהבית הראשי.‬
‫מגי נורתה מספר פעמים בחזה ובגב‬
‫והייתה בתנוחה כמעט כאילו‬ ‫שברחה ממשהו או מישהו.‬
‫פול נורה פעם אחת בחזה,‬ ‫וזו דרך נוראית למות.‬
‫ולמרות זאת, נורה שוב בצוואר ובראש.‬
‫פגיעת הירי הייתה כל כך חמורה עד שפשוט...‬
‫בקושי זיהו אותו.‬
‫אז אלק מורדוק התקשר ל-911.‬
‫ובכן, השיחה ל-911,‬
‫היא מאותם מקרים שבהם‬ ‫אנשים שונים שומעים דברים שונים.‬
‫יש על הקו מישהו בשם אלק מורדוק.‬
‫אוקיי. איך קוראים לה?‬
‫מגי... מגי ופול.‬
‫הוא נושם?‬
‫לא. אף אחד לא נושם.‬
‫היא... אוקיי.‬
‫אתה רואה משהו... אתה רואה מישהו באזור?‬
‫לא.‬
‫לא הייתי פה. עכשיו חזרתי.‬
‫אל תיגע בהם, טוב?‬
‫כבר נגעתי בהם כדי לראות אם הם נושמים.‬
‫לדעתי אפשר לומר בוודאות‬ ‫שהקול של אלק מוגבה.‬
‫הוא דיבר במהירות. הוא נשם בכבדות.‬
‫ואפשר לשמוע את הכלבים נובחים.‬ ‫זו זירה כאוטית, סוערת ואפלה.‬
‫הבוקר, בני משפחת מורדוק‬
‫מדברים לראשונה מאז שאחיהם, אלק מורדוק,‬
‫מצא את בנו, פול בן ה-22 ואת אשתו, מגי,‬
‫כשהם ירויים‬ ‫מחוץ לביתם בדרום קרוליינה בשבוע שעבר.‬
‫מה שלום אחיכם?‬
‫הוא מנסה לשמור על זקיפות קומה‬ ‫ונראה חזק ומנסה להתאושש.‬
‫ואז הוא פשוט נשבר.‬
‫הוא פשוט...‬
‫קשה לנו.‬
‫זה אירוע שמשנה משפחה...‬
‫ואני לא מסוגל לדמיין את האימה שאחי עובר.‬
‫בני משפחת מורדוק‬ ‫מדווחים לנו שפול קיבל איומים מזרים.‬
‫אנשים שלדבריהם לא הכירו.‬
‫אלה איומים באלימות?‬
‫לא חשבתי שזה איום רציני.‬
‫אם כן,‬ ‫הייתי מנסה לעשות משהו או לדווח למישהו.‬
‫אבל יכול להיות,‬
‫את יודעת,‬
‫אולי טעיתי.‬
‫אלק ובאסטר מורדוק‬ ‫הודיעו על פרס בסך 100,000 דולר‬
‫תמורת מידע שיוביל למעצר והרשעה‬
‫של מי שרצח את מגי ופול מורדוק.‬
‫יש אם ובנה מתים בזירה,‬ ‫לא רחוקים אחד מהשני.‬
‫פחד אחז בקהילה הזו.‬
‫מי רצח את פול ומגי?‬
‫השערות פרועות נזרקות לכל כיוון‬
‫על מה שאולי קרה.‬
‫ייתכן שזה קשור למותה של מלורי ביץ'.‬
‫מה היה המניע, מלבד כעס או נקמה?‬
‫לפחות ציבורית, משפחת ביץ' מוסרת תנחומים,‬
‫אבל יש מי שיאמרו, או יתהו,‬ ‫האם יש מישהו בעל אינטרס שזה יקרה?‬
‫האם סימנו את הבחור הצעיר הזה‬ ‫וירו בו עקב מותה של מלורי?‬
‫זו עיירה קטנה, אז כולם מסתובבים ומדברים,‬
‫וכולם מסתכלים על האנשים‬
‫שהיו על הסירה באותו לילה.‬
‫הפאקינג חברה שלי נעלמה.‬
‫אני מקווה שתירקב בגיהינום!‬
‫שוטרים באו למקום העבודה שלי‬ ‫כדי להסתכל לי בעיניים ולומר,‬
‫"אתה החשוד העיקרי ואתה צריך לספק אליבי."‬
‫כמעט שאיבדתי את הרוגע שלי.‬
‫אתם מדברים על אחד מהחברים הכי טובים שלי.‬
‫היו כמה דברים שרמזו‬
‫שמפני שניסו להאשים את קונור בהשטת הסירה,‬
‫הוא ייבדק בצורה קפדנית יותר מהאחרים.‬
‫מעולם לא הייתי מישהו שמשתגע ומתחרפן, אבל...‬
‫זה היה קשה.‬
‫"את כל כך יפה בעיניי"‬
‫כתוב בתנ"ך, "עין תחת עין".‬
‫לדעתי פול פחד,‬
‫כי אחרים אמרו לי שהם חוששים ממני,‬
‫ומה שאעשה או מה שיקרה כי ידעו...‬
‫כמה שאני אוהב את הילדים שלי‬ ‫ואיזה קשר היה לי איתם.‬
‫שוטר יצר איתי קשר ערב אחד בדרך מהעבודה,‬
‫ואני חושב שהתגובה שלי הייתה‬
‫שאני מופתע שלא פנו אליי מוקדם יותר.‬
‫סוכנת של משטרת המדינה הגיעה לעבודה שלי,‬
‫והיא רצתה דגימת דנ"א מהשיער שלי,‬
‫טביעות אצבעות ורוק.‬
‫היה לי קשר למשפחה, אז אני מבינה.‬
‫אבל הסתכלתי לה בעיניים ואמרתי,‬ ‫"אל תעלימו עין מאלק מורדוק".‬
‫ממשרד השריף ומשטרת דרום קרוליינה‬ ‫נמסר שאין להם קצה חוט,‬
‫אבל הם לא חושבים‬ ‫שהאירוע צריך להדאיג את הציבור.‬
‫זהו רצח כפול,‬
‫אבל אין סכנה לציבור כרגע,‬
‫ולפי הדיווח האחרון,‬ ‫הם לא מחפשים חשודים במקרה.‬
‫זה חריג, אם משוחחים עם קרימינולוגים,‬
‫העובדה שאין תיאורי חשודים, אין קלסתרונים,‬
‫אין רכב לשים לב אליו.‬
‫מההתחלה, במשטרה אמרו שאין סכנה לציבור.‬
‫אז זו הייתה שאלה גדולה שמאפילה על העניין.‬
‫למה אין סכנה לציבור?‬
‫היה שקט מוזר לגבי מה שקרה פה.‬
‫בשלב הזה יש מעט מאוד מידע.‬
‫משלב מוקדם, עורכי הדין של אלק מורדוק‬ ‫טענו שיש לו אליבי מוצק,‬
‫הביקור אצל ההורים שלו באותו ערב.‬
‫ועם הזמן נחשף עוד מידע‬ ‫על שני הנשקים שבהם נעשה שימוש.‬
‫פול נורה מספר פעמים עם שוטגאן.‬
‫היה קשה הרבה יותר לאתר אותו.‬
‫שוטגאן לא משאיר ראיות בליסטיות כמו רובה.‬
‫אבל ידוע‬ ‫לפי תמונות במדיה החברתית שצולמו במוזל‬
‫שיש מספר שוטגאנים בנכס.‬
‫מגי נורתה עם רובה בסגנון איי-אר-15.‬
‫זה חריג מאוד.‬
‫נעשה בו שימוש בחימוש מסוג "בלקאאוט 300",‬ ‫שהוא כדור מסוג ספציפי מאוד.‬
‫ונותרו תרמילים ריקים בזירה.‬
‫הנשק שבאמצעותו נרצחה מגי‬ ‫היה מסוג הרובה הספציפי הזה.‬
‫ונחשו מה? למשפחת מורדוק היה רובה כזה.‬
‫והוא לא נמסר לחוקרים‬
‫כדי לשלול אותו בתור כלי הרצח.‬
‫בעבר, לפני 10, 15 שנים,‬
‫משהו רע שבו הייתה המשפחה מעורבת‬
‫יכול להיות שהיה נעלם בשקט.‬
‫הרצח הכפול של מגי ופול שינה הכול.‬
‫כולם הביטו להמפטון,‬ ‫דרום קרוליינה, הלואוקאנטרי.‬
‫אם למשפחת מורדוק היה שלד בארון,‬ ‫הוא יצא עכשיו.‬
‫מה קורה שם בחוץ?‬
‫עוזרת הבית שלי נפלה והראש שלה מדמם.‬
‫אני לא מצליחה להקים אותה.‬
‫אוקיי, היא על הרצפה או למעלה ב...‬
‫היא על הרצפה.‬
‫היא בהכרה?‬
‫לא ממש.‬
‫אתם יודעים מי היא?‬
‫את מוכנה להפסיק לשאול שאלות...‬
‫כבר שלחתי אותם...‬
‫האם אני חושש מהשלכות מצידם?‬
‫כן.‬
‫אנשים סיפרו שמשפחת מורדוק מעלימה אנשים.‬
‫אני לא חושב שהסיפור קרוב בכלל לסיום,‬
‫וכן, אני קצת חושש‬ ‫לשבת פה ולהתראיין לתוכנית הזו עכשיו.‬
‫כאן קורפורל בוקר‬ ‫ממשטרת הדרכים של דרום קרוליינה.‬
‫זה בנוגע לאירוע‬ ‫במחוז המפטון בסנדי ראן רוד.‬
‫צעיר לבן עם פגיעת ראש קשה.‬
‫תגיד לי משהו.‬
‫כשאמר שהוא חושב שעוקבים אחריו,‬
‫הוא אמר, "מכונית עוקבת אחריי", או...‬
‫שאלתי, "אתה צועד?‬ ‫כי אני שומע מכוניות חולפות".‬
‫ואז השיחה נותקה.‬
‫ויש עובדות שלא מסתדרות,‬
‫וגופות שקשורות למשפחה הזו.‬
‫שמעתי שם, והשם הזה היה מורדוק.‬
‫מורדוק.‬ ‫-מורדוק.‬
‫כולם אומרים לי שאלה הבנים של מורדוק.‬
‫הבנים של מורדוק מאחורי זה.‬
‫התעמתי איתם לגבי זה והם צחקו בביטול.‬
‫תחושת הבטן אמרה לי שמשהו קורה.‬
‫כל מי שמכיר את מורגן מת.‬
‫מה קורה פה?‬
‫- מחלקת משאבי הטבע סירבה להגיב‬
‫או לאפשר לשוטרים להתראיין. -‬
‫- מייקל ברוק‬ ‫כבר לא עובד במחלקת משאבי הטבע. -‬
‫תרגום כתוביות: כפיר מי-בר‬